Document ID: 32001D0873

Komisijos Sprendimas
2001 m. gruodžio 4 d.
pataisantis Direktyvą 2001/22/EB, nustatančią ėminių ėmimo ir analizės metodus vykdant oficialią švino, kadmio, gyvsidabrio ir 3-MCPD koncentracijos maisto produktuose kontrolę
(pranešta dokumentu Nr. C(2001) 3913)
(tekstas svarbus EEE)
(2001/873/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1985 m. gruodžio 20 d. Tarybos direktyvą 85/591/EEB dėl Bendrijos bandinių ėmimo ir analizės metodų įvedimo vykdant žmonėms vartoti skirtų maisto produktų monitoringą [1], ypač į jos 1 straipsnį,
kadangi:
(1) 2001 m. kovo 8 d. Komisijos direktyva 2001/22/EB, nustatanti ėminių ėmimo ir analizės metodus vykdant oficialią švino, kadmio, gyvsidabrio ir 3-MCPD koncentracijos maisto produktuose kontrolę [2], nustato ir suderina ėminių ėmimo ir analizės metodų, taikytinų kontroliuojant konkrečias nepageidaujamas priemaišas, technines priemones.
(2) Europos Bendrijų oficialiajame leidinyje išspausdintame tekste įsivėlė esminė klaida nurodant datą, kada turi įsigalioti valstybių narių įstatymai ir kiti teisės aktai, įgyvendinantys minėtą direktyvą.
(3) Būtina atitinkamai pataisyti Direktyvą 2001/22/EB.
(4) Šiame sprendime numatytos priemonės atitinka Maisto produktų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 2001/22/EB 3 straipsnio pirmojoje pastraipoje data "2003 m. balandžio 5 d." pakeičiama "2002 m. balandžio 5 d."
2 straipsnis
Šis sprendimas skirtas valstybėms narėms.
Priimta Briuselyje, 2001 m. gruodžio 4 d.

Labels: 17
20
7
0
18